તે યુવતીની ઝુંપડીની નજીક પહોંચ્યો અને આશ્ચર્યચકિત થઈ ગયો. તેણે જ્યાં પહેલું બીજ વાવેલું ત્યાં એક મહાવૃક્ષ ઉભું હતું.. તે ફૂલો અને ફળોથી છવાયેલું હતું. સાંજનો સમય હતો. પંખીઓ કિલ્લોલ કરતા હતા. તે વિસ્ફારિત આંખે જોઈ રહ્યો. આ વૃક્ષ આવું તરોતાજા કઈ રીતે ? તેના પછીના અનેક વૃક્ષો હાડપીંજર જેવા થઈ ગયા છે. તો પછીઆ વૃક્ષને પ્રકૃતિના નિયમની અસર કેમ ન થઈ. તેણે બીજી તરફનાં વૃક્ષોની તરફ જોયું. તે પણ ઠુંઠા બુઠાં થઈ ગયા હતા.